open-index/open-wikipedia-markdown huggingface dataset:
צרבן ישראלי

**צַרְבָן יִשְׂרְאֵלִי** (שם מדעי: *Buthus israelis*, נקרא בעבר **בותוס ישראלי**) הוא מין של עקרב ממשפחת העקצניים. בישראל הוא נפוץ באיזורים המדבריים בדרום הארץ ובשפלת החוף הדרומית.

## תיאור
הצרבן הישראלי הוא עקרב בצבע צהוב-חום באורך 5–7 ס"מ. הוא מזכיר את קרובו העקצן הצהוב, אך בניגוד אליו פרק הבטן החמישי ושלפוחית הארס בצבע צהוב-כתום, ובפרקי הבטן השני והשלישי יש רכסים משוננים בגב הפרק; הפרק הרביעי ללא רכסים. אצל הנקבות הפרק הראשון והשני יותר עבה מארוך. צבתות הרגליבחנין של הזכרים צרים מאלו של הנקבות. על הראשחזה יש סימן בצורת נבל או לירה.

## אקולוגיה

### תפוצה
למין זה תפוצה מצומצמת בישראל ובמצרים באזור סיני.

### בית גידול
הצרבן חובב מישורי לס, שם ניתן למצוא אוכלוסיות בצפיפות גבוהה, ונוהג להסתתר במחילות.

### ארס
עקיצתו של הצרבן מכאיבה, אך לא נחשבת למסכנת חיים.

## טקסונומיה
הוא תואר בתחילה תחת השם *Buthus occitanus mardochei* על ידי אהרן שולוב ופנחס אמתי בשנת 1959. הוא הועלה לדרגת תת-מין על ידי פרז בשנת 1974 ולאחר מכן לדרגת מין בשנת 2010. שם המין שלו ניתן בהתייחס למקום גילויו, בישראל.

## קישורים חיצוניים

## הערות שוליים

קטגוריה:עקצניים
קטגוריה:ארץ ישראל: עקרבאים
פלך צ'רנומורסק

**פלך צ'רנומורסק** או **פלך הים השחור** היה גוברניה של האימפריה הרוסית, שבירתו נובורוסייסק. שטח הפלך היה 7,346 קמ"ר, ואוכלוסייתו מנתה 57,478 תושבים בזמן מפקד האוכלוסין ב-1897. הוא גבל בצפון ובמזרח באובלסט קובן, בדרום בפלך קוטאיסי ובמערב - בים השחור.

הפלך נוסד בשנת 1896. מבחינה מנהלית הפלך היה מחולק ל־3 מחוזות משנה. פלך צ'רנומורסק התקיים עד למהפכת אוקטובר. בתחילת 1918 נוסדה על שטחו הרפובליקה הסובייטית של הים השחור. בשנת 1919 נכבשה על ידי צבא המתנדבים אשר החזיר היחידה המנהלית פלך צ'רנומורסק. בשנת 1920 נכבש שוב על ידי רוסיה הסובייטית. כיום (2026) שטחו נמצא בתחומי חבל קרסנודאר של הפדרציה הרוסית.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* נובורוסייסק (בירת הפלך)
* סוצ'י
* טואפסה

## קישורים חיצוניים

* אודות פלך צ'רנומורסק באנציקלופדיה יהודית

## הערות שוליים

צ'רנומורסק
ויליאם פנינגטון

**ויליאם פנינגטון** (באנגלית: **William Pennington**; 4 במאי 1796 – 16 בפברואר 1862) היה פוליטיקאי ועורך דין אמריקאי, אשר כיהן כמושל ניו ג'רזי ה־13 בשנים 1837–1843. בנוסף, כיהן כהונה אחת בבית הנבחרים של ארצות הברית, שבמהלכה היה יושב ראש בית הנבחרים הרפובליקני הראשון בשנים 1860–1861.

## ביוגרפיה
### ראשית חייו והשכלה
פנינגטון נולד ב-4 במאי 1796 בניוארק שבניו ג'רזי. בשנת 1813 השלים את לימודיו בקולג' של ניו ג'רזי (כיום אוניברסיטת פרינסטון), ולאחר מכן למד משפטים אצל תאודור פרילינגהייזן. בשנת 1817 הוסמך לעריכת דין ושירת כפקיד בבית המשפט הפדרלי המחוזי במחוז ניו ג'רזי בשנים 1817–1826 (שם כיהן אביו כשופט). אביו, , היה ותיק מלחמת העצמאות של ארצות הברית ושימש בעצמו כמושל ניו ג'רזי בשנים 1813–1815, לפני שהנשיא ג'יימס מדיסון מינה אותו לשופט פדרלי.

### מושל ניו ג'רזי
כחבר המפלגה הוויגית, נבחר לאספה הכללית של ניו ג'רזי בשנת 1828, ובהמשך נבחר מדי שנה למושל ניו ג'רזי בשנים 1837–1843. תקופת כהונתו כמושל התאפיינה במחלוקת שנודעה בשם 'מלחמת החותם הגדול'. לאחר בחירות שנויות במחלוקת לנציגי הקונגרס מטעם ניו ג'רזי, אישר פנינגטון את בחירתם של חמישה מועמדים ויגים, בעוד שמזכיר המדינה הדמוקרטי אישר חמישה מועמדים דמוקרטים. לאחר סכסוך ממושך, הושבעו לבסוף הדמוקרטים לתפקיד.

### יושב ראש בית הנבחרים של ארצות הברית
בנובמבר 1858 נבחר פנינגטון, מטעם המפלגה הרפובליקנית, לייצג את מחוז הבחירה החמישי של ניו ג'רזי בבית הנבחרים של ארצות הברית במסגרת הקונגרס ה־36. הוא נבחר ליושב ראש בית הנבחרים רק לאחר הליך בחירה ממושך במיוחד שנמשך 44 הצבעות לאורך שמונה שבועות (5 בדצמבר 1859 – 1 בפברואר 1860). זו הייתה הפעם השנייה בלבד מאז 1789 שבה בחר בית הנבחרים חבר קונגרס חדש לתפקיד יושב הראש (לאחר הנרי קליי בשנת 1811), והישג זה לא חזר על עצמו מאז.

במרץ 1861 חתם על תיקון קורווין – הצעה לתיקון לחוקת ארצות הברית שנועדה להגן על 'המוסדות הפנימיים' של המדינות (לשון נקייה לעבדות) מפני תיקונים חוקתיים עתידיים ומפני ביטול או התערבות מצד הקונגרס. ההצעה הוגשה למדינות לאשרור זמן קצר לפני פרוץ מלחמת האזרחים האמריקאית, אך לא אושרה בידי מספר המדינות הדרוש.

### מותו
לאחר שנכשל בניסיונו להיבחר מחדש בשנת 1860 לקונגרס ה־37, חזר לניו ג'רזי. הוא נפטר ב-16 בפברואר 1862 בניוארק ממנת יתר בלתי מכוונת של מורפיום. הוא נקבר בבית הקברות מאונט פלזנט בניוארק.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:בוגרי אוניברסיטת פרינסטון
קטגוריה:מושלי ניו ג'רזי
קטגוריה:מושלי מדינות ארצות הברית מהמפלגה הוויגית
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:יושבי ראש בית הנבחרים של ארצות הברית
קטגוריה:אמריקאים שנולדו ב-1796
קטגוריה:אמריקאים שנפטרו ב-1862
בוריס גברילוב

**בוריס גברילוביץ' גברילוב** (ברוסית: **Борис Гаврилович Гаврилов**; 1908 – 1990) היה סופר, משורר, מחזאי ומורה סובייטי ממוצא יהודי הררי. הוא כתב בשפה הג'והורית. הוא היה ממייסדי מערכת החינוך של היהודים ההרריים. כמו כן היה מחבר הדקדוק הראשון, ספרי הלימוד והמילון הראשונים בשפה הג'והורית.

## ביוגרפיה
גברילוב נולד למשפחת פועלים. משנת 1915 למד בישיבה. בשנת 1917 החל ללמוד בבית ספר רוסי. בשנת 1926 התקבל גברילוב למכון הפוליטכני על שם פטר הגדול בסנקט פטרבורג, אך סולק לאחר מספר חודשים בעקבות מכתבים אנונימיים, שבהם נטען כי הוא בנו של קולאק. באביב 1927 עבר למדג'ליס (מדג'ליס), במחוז קייטאגסקי, שם ייסד בית ספר ליהודים ההרריים. שם לימד גברילוב יחד עם אשתו אולגה עד 1930, ולאחר מכן הועבר לדרבנט לבית הספר היהודי ההררי הראשון, שנקרא על שמו של אהרון ארליך. במהלך עבודתו בבית הספר סיים את לימודיו במכללה הפדגוגית בדרבנט, במסגרת למידה מרחוק.

בשנות ה־30 כתב דקדוק, פונטיקה ומורפולוגיה לשפת הג'והורי, אשר פורסמו בשנים 1940–1941. משנת 1930 שימש גם ככתב בעיתון היהודים ההרריים הראשון, ״העומל״.

מימיה הראשונים של החזית המזרחית במלחמת העולם השנייה התנדב גברילוב לשירות בחזית. הוא שוחרר מן הצבא בסוף 1946 וחזר לדרבנט. עד 1947 שימש גברילוב כמנהל בית הספר של היהודים ההרריים בדרבנט, שנקרא על שמו של לזר קגנוביץ'. בשנת 1989, לאחר תחייתם של בתי הספר הלאומיים, הכין גברילוב ספר אלפבית (אלפון) בג'והורי לכיתה א', שראה אור בשנת 1990, וכן את מילון ג'והורי–רוסית, רוסית–ג'והורי״.

בסוף שנות ה־20 של המאה ה־20 פרסם גברילוב את שיריו הראשונים בעיתון (בג'והורי: **Захметкеш**) – ״העומל״. בשנות ה־30 פרסם העיתון את שיריו וסיפוריו הקצרים. מאז סוף שנות ה־20 עסק באיסוף פולקלור של היהודים ההרריים במחוז קייטאגסקי. במדג'ליס מצא חומר פולקלורי לפואמה שלו „היידר ומראל“. בשנת 1938 הכין ופרסם גברילוב ״אלפבית״, ״דקדוק השפה היהודית־טאטית״ ו״מילון איות של השפה הג'והורית״. האלפבית של גברילוב התקבל כבסיס לספרות ג'והורי. גברילוב פרסם את שיריו, סיפוריו, מחזותיו ותרגומיו באלמנך של היהודים ההרריים (בג'והורי: Ватан Советиму) – ״המולדת הסובייטית״. בשנת 1980 פרסם שלושה קובצי שירה בשם ״אנתולוגיה של השירה הג'והורית״. חיזגיל אבשלומוב, סופר העם של דגסטן, כתב הקדמה לקובץ שיריו של בוריס גברילוב:

בנו של בוריס גברילוב, מיכאיל גברילוב (1926–2014), היה סופר ומשורר. נכדו, סמיון גברילוב אף הוא משורר.

## יצירות נבחרות
״פארי חאנום״ (מחזה, 1932) – הועלה בתיאטרון ג'והורי (דרבנט) בשנת 1938, והיה ברפרטואר התיאטרון עד שנת 1990.

## קישורים חיצוניים
* המחנך היהודי ההררי בוריס גברילוביץ' גברילוב (1908–1990)

## הערות שוליים

קטגוריה:אנשים מדרבנט
קטגוריה:יהודי ההרים
קטגוריה:סופרי ג'והורי
קטגוריה:משוררי ג'והורי
קטגוריה:מחזאי ג'והורי
קטגוריה:משוררים סובייטים
קטגוריה:סופרים סובייטים
קטגוריה:מחזאים רוסים
קטגוריה:מתרגמים סובייטים
קטגוריה:מתרגמים מרוסית
קטגוריה:מחזאים סובייטים
קטגוריה:סופרים מדגסטן
קטגוריה:משוררים מדגסטן
קטגוריה:סופרים מדרבנט
קטגוריה:משוררים מדרבנט
קטגוריה:סופרים יהודים
קטגוריה:סופרים יהודים רוסים
קטגוריה:ילידי 1908
קטגוריה:נפטרים ב-1990
ג'יימס לורנס אור

**ג'יימס לורנס אור** (באנגלית: **James Lawrence Orr**; 12 במאי 1822 – 5 במאי 1873) היה דיפלומט ופוליטיקאי אמריקאי, שכיהן כיושב ראש בית הנבחרים של ארצות הברית ה־22 בשנים 1857–1859. לאחר מכן כיהן גם כמושל קרוליינה הדרומית ה־73 בשנים 1865–1868, לאחר כהונה בסנאט של קונפדרציית המדינות של אמריקה.

## ביוגרפיה
אור נולד ב-12 במאי 1822 בקרייטונוויל שבקרוליינה הדרומית. בשנת 1841 השלים את לימודיו באוניברסיטת וירג'יניה והוסמך כעורך דין. בשנת 1843 נישא למרי ג'יין מרשל, ולזוג נולדו שבעה ילדים. הוא כיהן כחבר בית הנבחרים של ארצות הברית מטעם קרוליינה הדרומית מטעם המפלגה הדמוקרטית בשנים 1849–1859, ובמהלך תקופה זו אף כיהן כיושב ראש בית הנבחרים בשנים 1857–1859. אור היה תומך בזכויות המדינות, והשתמש במעמדו כדי לסייע לאנשים שקידמו את המשך קיומה של העבדות. הוא חזה את השלכות החלטתה של קרוליינה הדרומית לנסות לפרוש מן האיחוד, אך נותר נאמן למדינתו תוך שמירה על האינטרסים הכלכליים שלו. בשנת 1850 החזיק בבעלותו לפחות ארבעה עשר אנשים משועבדים, ורכש לפחות חמישה נוספים לפני שנת 1860. הוא היה אחד משלושת הנציבים שנשלחו לוושינגטון הבירה כדי לנהל משא ומתן על העברת רכוש פדרלי לקרוליינה הדרומית; כישלון המשא ומתן הוביל ישירות להפגזת אחד הנכסים הפדרליים הבולטים במדינה – פורט סאמטר.

אור כיהן כנשיא ועידת המפלגה הדמוקרטית של קרוליינה הדרומית בשנת 1860, אשר המליצה עליו כמועמד המפלגה לנשיאות.

לאחר קרב פורט סאמטר ופרוץ מלחמת האזרחים האמריקאית, ארגן אור ופיקד על רגימנט רובאי קרוליינה הדרומית של אור (Orr's Regiment of South Carolina Rifles), אשר השתתף במעט קרבות לפני שהתפטר בשנת 1862 ונכנס לסנאט של הקונפדרציה, שם כיהן כיושב ראש הוועדות החשובות לענייני חוץ ולתקנון. הרגימנט המשיך לשאת את שמו לאורך המלחמה ונלחם בכמה מן הקרבות הבולטים של ארמיית וירג'יניה הצפונית. בסנאט של הקונפדרציה נותר תומך נלהב בזכויות המדינות.

בתום המלחמה נבחר אור למושל וכיהן בשנים 1865–1868, עד לאישור חוקה מדינתית חדשה. בשנת 1872 מינה הנשיא יוליסס ס. גרנט את אור לשגריר ברוסיה, כמחווה של פיוס לאחר מלחמת האזרחים. אור נפטר בסנקט פטרבורג שברוסיה ב-5 במאי 1873, זמן קצר לאחר שהגיע כדי להתחיל בתפקידו הדיפלומטי. הוא נקבר בבית הקברות של הכנסייה הפרסביטריאנית הראשונה בעיר אנדרסון שבקרוליינה הדרומית.

דיוקן לאחר מותו של אור, שצויר בידי הציירת אסתר אדמונדס, נמצא כיום באוסף הקפיטול של ארצות הברית. הדיוקן הוסר מתצוגה ציבורית בלובי יושב ראש בית הנבחרים מחוץ לאולם המליאה בעקבות הוראה שהוציאה יושבת ראש בית הנבחרים, ננסי פלוסי, ב־18 ביוני 2020.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1415.


## קישורים חיצוניים

* 
* ג'יימס לורנס אור באתר אגודת המושלים הלאומית 
* ג'יימס לורנס אור באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יושבי ראש בית הנבחרים של ארצות הברית
קטגוריה:חברי האספה הכללית של קרוליינה הדרומית
קטגוריה:שגרירי ארצות הברית ברוסיה
קטגוריה:אמריקאים שנולדו ב-1822
קטגוריה:אמריקאים שנפטרו ב-1873
מקבל ההחלטות

**מקבל ההחלטות** הוא סרט קולנוע ישראלי משנת 2010.

## עלילה
גדעון הראל (עודד תאומי) הוא ראש ממשלת ישראל המכהן בעת התרחשות העלילה. בסדרה מתוארת ההכנה של הראל לעימות טלוויזיוני מכריע מול יריבו בבחירות הקרובות, בתקופה שבה הסקרים אינם מחמיאים, הישגיו הפוליטיים מוגבלים ומצבו הבריאותי מעורר דאגה. העלילה מציגה את הצוות הפוליטי שלו מתכנס בחדר צדדי במטרה להכין את ראש הממשלה לעימות, בעודו מהרהר במצבו האישי והפוליטי.

במהלך הפסקה בהכנות לעימות, הראל משוטט במסדרונות האולפן ומגיע לארכיון הטלוויזיה, שם הוא נתקל בכתבה המסכמת את פועלו וחייו, כהכנה למצב שבו יפנה מהחיים הציבוריים. צפייתו בכתבה משפיעה על ראייתו העצמית, מעוררת בו זיכרונות נשכחים ומובילה אותו להחלטה על יציאה לדרך חדשה.

## שחקנים
* עודד תאומי – גדעון הראל
* גדי יגיל – בני ציגלמן
* יוסי קאנץ – משה ארליך
* אלון דהן – מוטי
* אתי גרוטס – רותי
* יונתן בר-אור – גדעון הצעיר 
* רן יגיל – הצלם
* תמר קינן – מיכל הראל
* אמיר דוליצקי – דן
* דן קיזלר – ירון תמיר
* אוהד הול – יואב
* דני יגיל – מנהל אולפן 
* אבי בירנבאום – איתן יריב

## הקרנות
הסרט הוקרן במסגרת התחרות הרשמית בפסטיבל הקולנוע הבינלאומי ירושלים בשנת 2010 והוצג גם בפסטיבלים קולנועיים שונים בצפון אמריקה.

## קישורים חיצוניים
 
* 
* 
* 

## הערות שוליים

קטגוריה:סרטי דרמה ישראליים
קטגוריה:סרטים ישראליים משנת 2010
כריסטופר ת'ורנטון

**כריסטופר ת'ורנטון** (באנגלית: **Christopher Thornton**; ) הוא שחקן אמריקאי. הוא ידוע מתפקידו כקני "שמי" שמברג בסדרה "מגנום, בלש פרטי" ושיחק בתפקידים רבים אחרים בקולנוע ובטלוויזיה משנת 1990 ועד היום.

## ראשית חייו
ת'ורנטון נולד בניו אורלינס, לואיזיאנה. אביו היה זמר אופרה חובב שהופיע בתיאטרון המקומי. הוא הופיע במספר מחזות בזמן שלמד תיאטרון באוניברסיטת ניו אורלינס, אך עזב את הקולג' לאחר שנתיים כדי לעבור ללוס אנג'לס ולהתאמן בקונסרבטוריון סטלה אדלר.

ב-1992, בגיל 25, עבר ת'ורנטון תאונה טרגית בזמן טיפוס צוקים, ששברה שתי חוליות והותירה אותו משותק מהמותניים ומטה.

## קריירה
ת'ורנטון הופיע לראשונה בסרט קולנוע באורך מלא בסרט ההמשך של האימה משנת 1990 *, "Watchers II"*, בו גילם גבר צעיר שעיניו נעקרות על ידי מוטאנט. לאחר שעבר התאונה הוא חזר בעיקר לתפקידי תיאטרון למשך שארית שנות ה-90. בשנת 2000, לוהק לגלם את המלט בתיאטרון ליליאן בלוס אנג'לס. ת'ורנטון, שנחשב לשחקן הראשון שגילם את דמותו האייקונית של שייקספיר בכיסא גלגלים, זכה לביקורות נלהבות.

ת'ורנטון הופיע במספר רב של תפקידים בקולנוע ובטלוויזיה. הוא הופיע בתפקידים חוזרים בסדרות טלוויזיה כמו, "חוקי המשחק" ו"סגני המנהל", והיה לו תפקידי אורח בסדרות "תרגיע", "זהות בדויה", "אחים ואחיות", "קוראים לי ארל", "האנטומיה של גריי" ו"ויל וגרייס".

בין השנים 2018 ל-2024, הוא גילם את הדמות של קני "שמי" שמברג, ותיק נחתים משותק במהלך שירות בעיראק, בסדרה "מגנום, בלש פרטי"

החל מ-2022 הוא הופיע בתפקיד סם סקיילס, אמן הונאות בסדרה "סנגור במבחן".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1967
Viaţa Noastră

**Viaţa Noastră** (בעברית: **חיינו**) היה כלי תקשורת ישראלי בשפה הרומנית, תחילה יומון ואחרי כן שבועון, שהופיע בישראל החל מ-1948 ועד 31 בדצמבר 2010.

ב-1995, בעקבות סכסוך בין הנהלת העיתון ובין העיתונאים, עזבו עיתונאים רבים את העיתון והקימו עיתון מתחרה בשפה הרומנית בשם Ultima oră (השעה האחרונה). Viaţa Noastră עמד בפני סגירה, אך ההנהלה הצליחה לגייס את העיתונאי היהודי-רומני אולי ולוראנו (Uli Vălureanu), שהיה בביקור בישראל. ולוראנו (לשעבר Ulrich Friedberg) החזיק את העיתון עד שההנהלה מינתה את נאנדו מריו ורגה (Nando Mario Varga) כעורך הראשי לפני שובו של ולוראנו לרומניה.

בספטמבר 2020, הבעלים האחרון של Viaţa Noastră הודיע על הופעה מחודשת, הפעם כעיתון אינטרנטי. לצורך הופעתו המחודשת אוחד Viaţa Noastră עם שני עיתונים נוספים ברומנית, Ultima oră (השעה האחרונה) ו-Jurnalul săptămânii (יומן השבוע).

## קישורים חיצוניים
* רונאל פישר, הטלפרינטר מטרטר כמשוגע ברחוב הרכבת, כתבת עיתון חדשות באתר הספריה הלאומית, 25 בדצמבר 1989

## הערות שוליים

קטגוריה:עיתונות רומנית בישראל
קטגוריה:ישראל: שבועונים
קטגוריה:העלייה מרומניה
בריכת הסולטן (חברון)

ממוזער|הבריכה במצבה המוזנחת הנוכחית
**בריכת הסולטן בחברון** ("בריכת דוד", بركة السلطان – الخليل) היא מאגר מים גדול ועתיק השוכן בסמוך למערת המכפלה בחברון מכיוון דרום-מערב, בשיפוליו המזרחיים של תל רומיידה ובצמוד לבית החירות. הבריכה שימשה לאורך הדורות מקור מים חשוב לתושבי העיר ולעולי רגל שעברו בה בדרכם למכה. הבריכה בנויה כבריכה פתוחה בעלת קירות אבן מסותתים. גדולה ומיקומה בסמוך למתחם המבוצר של מערת המכפלה הקנו לה חשיבות, והיא השתלבה במערך אספקת המים העירוני של חברון בתקופות שונות. כיום הבריכה מלאה באדמה, שעליה התפתחה צמחייה, ורק בצד הצפוני והמזרחי של הבריכה יש מעט מים.

## מסורות תיארוך וזיהוי מקראי
מסורת מוסלמית מייחסת את בניית הבריכה לסולטן הממלוכי קלאוון בסוף המאה ה־13, לצורך אספקת מים לעולי רגל מוסלמיים בדרכם למכה. מחקרו של גרשון בר כוכבא מציע להקדים את תיארוך הבריכה לתקופה הצלבנית, וזאת על סמך סיתות אבני השוליים, זיזים מוחלקים, ועיטורים אדריכליים שאותרו בקירות הבריכה. לדבריו, מאפייני הבריכה תומכים בתפיסה של יישוב פתוח וביחסי גומלין בין האוכלוסייה הפרנקית לזו המקומית.

מסורת יהודית ומסורת נוצרית מזהות את הבריכה האתר עם “בריכת דוד” המקראית, שבה נתלו רוצחי איש בושת בן שאול (שמואל ב' ד, יב). ככל הנראה, האדריכל ארמטה פיירוטי בן המאה ה-19 היה הראשון לתעד בכתב מסורת זו, ואחריו היא הוזכרה גם על ידי הקרן הבריטית לחקר ארץ ישראל. בר כוכבא במחקרו דן במסורת זיהוי זו כמצביעה על בריכה עתיקה שהיוותה תשתית למבנה הנוכחי, וקובע כי בהיעדר חפירה ארכאולוגית, אין לנקוט עמדה ודאית לחיוב או לשלילה של זיהוי המקום כבריכת דוד המקראית.

## ראו גם
* בריכת הסולטן

## קישורים חיצוניים

## הערות שוליים

קטגוריה:חברון: מבנים
קטגוריה:בריכות מלאכותיות
קטגוריה:מבני אספקת מים
קטגוריה:אתרים ארכאולוגיים בארץ ישראל
דורותי בוסי

**דורותי בוסי** (באנגלית: **Dorothy Bussy**; 24 ביולי 1865 - 1 במאי 1960) הייתה סופרת ומתרגמת בריטית, חברת קבוצת בלומסברי.

## ביוגרפיה
בוסי נולדה ב-1865 לסופרג'יסטית ג'יין סטרייצ'י ולסר ריצ'רד סטרייצ'י. בין אחיה ואחיותיה נמנים הסופר והמבקר ליטון סטרייצ'י, החוקרת פרנל סטרייצ'י והסופרג'יסטית פיליפה סטרייצ'י. בוסי למדה בבית הספר לבנות מארי סובסטר בפונטנבלו בצרפת, ולאחר סיום לימודיה החלה ללמד בבית הספר בעצמה. אחת מתלמידותיה הייתה אלינור רוזוולט.

## אוליביה
בשנת 1949 פרסמה בוסי את רומן ההתבגרות "אוליביה" תחת שם העט "אוליביה". הרומן ראה אור בהוצאת הוגארת', בית ההוצאה לאור של וירג'יניה ולאונרד וולף. הרומן, המבוסס על חוויותיה האישיות של בוסי מתקופת לימודיה, מגולל את סיפורה של תלמידה בת 16 בפנימייה לבנות ומערכת היחסים שלה עם אחת ממורותיה. הרומן נשען על חוויותיה האישיות של בוסי בבתי הספר של מארי סובסטר, וזכה לפרסום בשל העיסוק במיניות נשית ורומנטיקה קווירית. בשנת 1999 הוא נכלל ברשימת מאה הרומנים ההומו-לסביים הטובים ביותר של Publishing Triangle.

בנוסף, תורגם הרומן של בוסי תורגם לצרפתית עם הקדמה מאת הסופרת רוזלינד להמן, בשנת 1951 ביימה ז'קלין אודרי עיבוד קולנועי שלו, ובשנות התשעים הוא עובד לתסכית רדיו של ה-BBC.

כשהייתה בת 52 פגשה בוסי את הסופר הצרפתי אנדרה ז'יד. היא תרגמה את יצירותיו לאנגלית, והשניים הפכו לחברים קרובים. ב-1983 איגד ריצ'רד טדסקי מכתבים שהחליפו ביניהם לאורך 30 שנות היכרותם בספר "מכתבים נבחרים של אנדרה ז'יד ודורותי בוסי". המכתבים המקוריים קורות שמורים בספרייה הבריטית.

## חיים אישיים
[ימין|ממוזער|[ג'יין מריה סטרייצ'י|ג'יין סטרייצ'י ובנותיה (דורותי שנייה משמאל לימין). צילום של גרייסטון בירד, 1893 בקירוב.]]בשנת 1903 נישאה דורותי לצייר הצרפתי סימון בוסי (1870–1954), שהיה מקורב למאטיס ולקבוצת בלומסברי. אביו היה סנדלר והוא היה צעיר ממנה בחמש שנים, והיא נותרה נחושה להינשא לו למרות התנגדות שקטה מצד בני משפחתה. ב-1906 נולדה ביתם המשותפת, האמנית ג'יין סימון בוסי.
בוסי הייתה ביסקסואלית וניהלה רומנים עם גברים ונשים, ביניהם ליידי אוטולין מורל. בנוסף הייתה מיודדת עם צ'ארלס מורון, מאהבו של א.מ. פורסטר.

### הנצחתה
ב-1973 נקרא על שם גיבורת הרומן שלה הקולקטיב "אוליביה רקורדס" שנוסד כדי להקליט ולשווק מוזיקה של נשים.
## קישורים חיצוניים

## הערות שוליים

קטגוריה:קבוצת בלומסברי: אישים
קטגוריה:סופרות בריטיות הידועות בשם עט
קטגוריה:להט"ביות בריטיות
קטגוריה:ביסקסואליות בריטיות
קטגוריה:מתרגמות אנגליות
קטגוריה:בריטיות שנולדו ב-1865
קטגוריה:בריטיות שנפטרו ב-1960
אן ווטרס

**אן ווטרס** (בצרפתית: **Ann Wauters**; נולדה ב-12 באוקטובר 1980) היא כדורסלנית בלגית לשעבר, ששיחקה בעמדת הסנטר. ווטרס שיחקה בליגת ה-WNBA ובקבוצות רבות בצרפת, ספרד, רוסיה ומדינות נוספות, וכן בנבחרת בלגיה. בנוסף שיחקה גם בענף כדורסל 3x3.

## ביוגרפיה
ווטרס נולדה בבלגיה בשנת 1980 והחלה לשחק כדורסל בגיל 12.

בשנת 1999 ווטרס הצטרפה לקבוצה הצרפתית ולנסיין אולימפיק (Valenciennes Olympique) וזכתה עמה בארבע אליפויות צרפת. בין השנים 2004–2010 שיחקה ברוסיה בקבוצות "סמרה", צסק"א מוסקבה ואוגמ"ק יקטרינבורג, וזכתה עמן באליפויות הליגה הרוסית. בשנת 2012 שיחקה גם בספרד וזכתה באליפות הליגה.

בשנים 2002, 2004, 2005 ו-2012 ווטרס זכתה ביורוליג (נשים) עם קבוצות שונות.

בדראפט 2000  של WNBA ווטרס נבחרה במקום הראשון על ידי קליבלנד רוקרס. לאחר פירוק הקבוצה לפני עונת 2003 עברה לניו יורק ליברטי, שם שיחקה שתי עונות. וחזרה לאירופה

בשנת 2008 חזרה ל-WNBA ושיחקה תחילה באטלנטה דרים ולאחר מכן בסן אנטוניו סילבר סטארס. בשנת 2010 שבה לאירופה. בשנת 2016 חתמה בלוס אנג'לס ספארקס וזכתה עמה באליפות ה-WNBA.

כחברת נבחרת בלגיה בכדורסל נשים ווטרס זכתה במדליית ארד באליפות אירופה בכדורסל נשים 2017. בנוסף שיחקה גם בכדורסל 3x3 וזכתה במדליית כסף באליפות העולם 2014. אן וורטס הייתה בסגל הנבחרת באולימפיאדת טוקיו 2020 והן סיימו במקום השביעי. בגביע העולם בכדורסל נשים 2018 הנבחת הפסידה במסקח על מדליית ארד וסיימה במקום הרביעי.

לאחר פרישתה ממשחק פעיל מונתה לעוזרת מאמן בשיקגו סקיי.

## קישורים חיצוניים

קטגוריה:שחקניות WNBA
קטגוריה:כדורסלניות בלגיות
קטגוריה:מאמני כדורסל
קטגוריה:ילידות 1980
קטגוריה:כדורסלניות באולימפיאדת טוקיו (2020)
יאקובס

קטגוריה:שמות משפחה
קטגוריה:שמות משפחה המבוססים על השם יעקב
קטגוריה:שמות משפחה הולנדיים
ריקוד העש

**ריקוד העש** הוא ציור משנת 1923 מאת האמן פאול קלה. היצירה בוצעה בטכניקת העתק שמן על נייר בשילוב עיפרון וצבעי מים, עם שימוש נוסף בדיו ובגואש, והורכבה על גבי קרטון.

## תיאור היצירה

החלק הנוגע ב״קרקע״ מורכב ממבנה רשת חופשי שצויר ביד. בשוליים החיצוניים, בשני מוקדים המצויים מעל ומתחת, מופיע מעבר מדורג של צבעים מכחול כהה לגוון בשר. באזור זה נראה חזה כפוף לאחור, מנוקב בחץ, כחלק מצורה אנתרופומורפית של עש. הדימוי מתואר כמעין ייצוג חזותי בעל אופי אקסטטי, והוא נוצר באמצעות טכניקת העתק שמן.
## פרשנות וסמליות

טכניקת העתק השמן שיצר פאול קלה מבוססת על היפוך גיליון נייר מצופה בצבע שמן ועבודה מצדו האחורי של הנייר. באמצעות לחיצה חדה של קווי הרישום בעזרת חרט, מועברים הקווים אל דף אחר. תחושת הקיפאון והקלילות של הקווים המועתקים, יחד עם הטשטוש הנוצר סביבם, מעניקים תחושה של רעד במרחב ושל החלקת הזמן. תחושת העלייה של דמות העש והקווים המאוזנים לכאורה הופכים לחץ המצביע כלפי מטה, ותולים את הקצב בתוך מבנה הרשת המעוות. בדרך זו מתקיימים יחד מחשבות מופשטות על תנועה וקיפאון בתוך ציור בעל אופי פיוטי לכאורה במבט ראשון.

היצירה מציגה קיום משותף של תנועה וסטטיות בתוך מבנה חזותי אחד. תחושת העלייה של הדימוי האנתרופומורפי עומדת מול הכיווניות כלפי מטה של הקווים, והקצב החזותי נלכד בתוך רשת מעוותת. צירוף זה מדגיש עיסוק מופשט במתח שבין תנועה לעצירה בתוך דימוי יחיד.

## הערות שוליים

קטגוריה:ציורים מהמאה ה-20
קטגוריה:ציורים בצבעי מים
קטגוריה:בעלי חיים באמנות
קטגוריה:ריקוד באמנות
במקום פרידה

"**במקום פרידה**" (ידוע גם **כ"אם תלך עכשיו**") הוא שיר שכתב המשורר נתן יונתן ב-1949. נורית הירש הלחינה את השיר בשנת 1970 וקראה לו בשם "אם תלך עכשיו".

ב-1975 הלחין אותו מתי כספי עבור רביעיית הזמר של חיל האוויר, עבור האלבום "משירי מרדכי זעירא ועוד שירים יפים". ב-1976 הוא הוקלט בלחנו של כספי על ידי שלישיית "שוקולד מנטה מסטיק" באלבומן השני.

במצעד שירי הלהקות הצבאיות מכל הזמנים, שנערך ביום העצמאות תשס"ד (2004), הגיע השיר למקום ה-74 מתוך 120 שירים שהועמדו להצבעה.

## לחנים וביצועים
לשיר נוצרו במהלך השנים מספר לחנים וביצועים:

## בתרבות
בשנת 2000 יצא לאור אלבום האוסף הישראלי "**במקום פרידה - אוסף שירי משוררים**" בהוצאת הד ארצי. האלבום כלל קלאסיקות של הזמר העברי שנכתבו בידי משוררים כגון נתן יונתן, יהודה עמיחי, שאול טשרניחובסקי ונעמי שמר. שיר הנושא באלבום הוא "במקום פרידה" בביצוע שוקולד מנטה מסטיק.

"**במקום פרידה**" הוא ספר הביכורים של האמן ואיש התקשורת זיו יונתן, בנו של נתן יונתן, המתאר דיאלוג לכאורה שנערך בינו לבין אביו, באמצעות עשרה ספרים המלויים במכתבים אישיים שאביו העניק לו לפני מותו. הספר יצא לאור באוגוסט 2023 בהוצאת הקיבוץ המאוחד/ספרית פועלים

## לקריאה נוספת
* נתן יונתן, **חופים - שירים ומנגינותיהם**, ספרית פועלים, 1983
* זיו יונתן, **במקום פרידה**, הוצאת הקיבוץ המאוחד/ספרית פועלים, 2023

## קישורים חיצוניים
* 
* [אקורדים לשיר](https://www.tab4u.com/tabs/songs/70049_חיל_האוויר_-_במקום_פרידה_(אם_תלך_עכשיו).html?#song), באתר Tab4u
* 
* 15px נתן יונתן מקריא את שירו "במקום פרידה", סרטון בערוץ יוטיוב, 2003

#### ביצועים בלחן הירש
* 15px "במקום פרידה" ("אם תלך עכשיו") בביצוע עדנה לב, סרטון בערוץ יוטיוב, **1970**

#### ביצועים בלחן כספי
* 15px "במקום פרידה" ("אם תלך עכשיו") בביצוע רביעיית הזמר של חיל האוויר, סרטון בערוץ יוטיוב, **1975**
* 15px "במקום פרידה" ("אם תלך עכשיו") בביצוע שוקולד מנטה מסטיק, סרטון בערוץ יוטיוב, **1976**

#### ביצועים בלחן היימן
* 15px "במקום פרידה" ("אם תלך עכשיו") בביצוע הגבעטרון, סרטון בערוץ יוטיוב, **1977**

#### ביצועים בלחן גבאי
* 15px "במקום פרידה" ("אם תלך עכשיו") בביצוע רינת גבאי, סרטון בערוץ יוטיוב, **2003**

#### ביצועים בלחן ביטון
* 15px "במקום פרידה" ("אם תלך עכשיו") בביצוע מיכה ביטון, סרטון בערוץ יוטיוב, **2010**

#### ביצועים בלחן בסון
* 15px "במקום פרידה" ("אם תלך עכשיו") בביצוע נועם בסון ושולמית גלבוע, סרטון בערוץ יוטיוב, **2017**

## הערות שוליים

קטגוריה:שירים בעברית
קטגוריה:שירי אהבה בעברית
קטגוריה:שירים שנכתבו על ידי נתן יונתן
קטגוריה:שירים שהולחנו על ידי נורית הירש
קטגוריה:שירים שהולחנו על ידי מתי כספי
קטגוריה:שירים שהולחנו על ידי נחום היימן
קטגוריה:שירי להקות חיל האוויר
קטגוריה:שירי שוקולד מנטה מסטיק
קטגוריה:גבעטרון
קטגוריה:שירי עדנה לב
קטגוריה:שירי מתי כספי
קטגוריה:שירים על פרידה
ואלנסיין אולימפיק

**ולנסיין אולימפיק** (בצרפתית: **Union sportive Valenciennes Olympic**) הייתה קבוצת כדורסל צרפתית ששיחקה בליגת העל הצרפתית לכדורסל נשים. הקבוצה זכתה פעמיים ביורוליג לנשים וכן במספר אליפויות וגביעים בצרפת.

## היסטוריה
הקבוצה הוקמה בשנת 1923 בשם **Basket Club Orchésien** בעיר ואלנסיין ופעלה עד שנת 2008, אז התאחדה עם קבוצה צרפתית אחרת.

תקופת הזוהר של הקבוצה החלה בשנת 1994, כאשר זכתה לראשונה באליפות הליגה הצרפתית. במהלך העשור הראשון של המאה ה-21 זכתה הקבוצה בשש אליפויות נוספות ובחמישה גביעי צרפת.

בעקבות הצלחותיה בליגה המקומית העפילה הקבוצה ליורוליג לנשים, שבו זכתה פעמיים — בשנים 2002 ו-2004. בין כוכבות הקבוצה באותה תקופה היו איזבל פיאלקובסקי, אן ווטרס ותרזה אדוארדס.

לאחר סיום עונת 2007/2008 הוחלט לאחד את המועדון עם קבוצה צרפתית אחרת. הקבוצה המאוחדת לא הצליחה לשחזר את הישגי העבר, ונכון להיום אינה משחקת בליגה הבכירה.

## קישורים חיצוניים

* 

קטגוריה:קבוצות כדורסל נשים
קטגוריה:צרפת: כדורסל
משפט הילברט 90

**משפט 90 של הילברט** (בגרמנית: **satz 90**) הוא משפט בתורת השדות. המשפט הופיע בספרו של דויד הילברט "Zahlbericht" (דו"ח המספרים), כמשפט מספר 90, אך הוא הוכח לראשונה על ידי ארנסט קומר.

## ניסוח המשפט
תהי L/K הרחבת גלואה ציקלית, כלומר Gal\left(L/ K\right)=\left\langle \sigma\right\rangle  חבורה ציקלית, ויהי a\in L איבר בעל נורמה 1, אזי קיים b\in L כך שa=\frac{b}{\sigma\left(b\right)}.

קיים גם משפט מקביל חיבורי: אם a\in L איבר המקיים Tr_{L/ K}\left(a\right)=0 אזי קיים  b\in L כך שa=b-\sigma\left(b\right).

אפשר לתאר את המשפט בניסוח של קוהומולוגיה של חבורות: הקוהומולוגיה הראשונה של חבורת גלואה עם מקדמים בחבורה הכפלית של השדה היא טריוויאלית.

H^{1}\left(Gal\left(L/K\right),L^{\times}\right)=\left\{ 1\right\} 

## הוכחה
נבחר z\in L ונתבונן בביטוי

b=az+a\sigma\left(a\right)\sigma\left(z\right)+a\sigma\left(a\right)\sigma^{2}\left(a\right)\sigma^{2}\left(z\right)+\cdots+\left(a\sigma\left(a\right)\cdots\sigma^{n-1}\left(a\right)\right)\sigma^{n-1}\left(z\right)כאשר n הוא הסדר של חבורת גלואה. ממשפט של דדקינד האוטומורפיזמים בחבורת גלואה הם בלתי תלויים ליניארית, לכן נוכל לבחור z כך שהביטוי יהיה שונה מ0.

נפעיל את \sigma:\sigma\left(b\right)=\sigma\left(a\right)\sigma\left(z\right)+\sigma\left(a\right)\sigma^{2}\left(a\right)\sigma^{2}\left(z\right)+\sigma\left(a\right)\sigma^{2}\left(a\right)\sigma^{3}\left(a\right)\sigma^{3}\left(z\right)+\cdots+z=\frac{b}{a}כלומר a=\frac{b}{\sigma\left(b\right)}

קטגוריה:תורת השדות
לילי קלה

**לילי קלה** (בגרמנית: **Lily Klee**; נולדה כקרולינה סופי אליזבת שטומפף; 10 באוקטובר 1876, מינכן – 22 בספטמבר 1946, ברן) הייתה מורה לפסנתר גרמנייה, אשתו של הצייר פאול קלה, ואמו של במאי התיאטרון פליקס קלה.

## ביוגרפיה
לילי שטומפף הייתה בתו של רופא וקצין בריאות הציבור, לודוויג שטומפף (1846–1923), ושל אשתו מארי-אנה פוהלה.

בין מקורותיה השונים, היא קיבלה את הכשרתה המוזיקלית מלודוויג טווילה. היא פגשה את הכנר והצייר פאול קלה בערב מוזיקה קאמרית בשנת 1899. הם התארסו בשנת 1901, לאחר שהיו לו כמה פרשיות אהבה עם נשים אחרות. למרות התנגדות אביה, היא והאמן נישאו לבסוף בברן ב-15 בספטמבר 1906. יחד הם ריהטו בית במינכן ובנו את הסטודיו של פאול במחסן בגינה. ילדם הראשון והיחיד, פליקס קלה, נולד ב-30 בנובמבר 1907. בעוד פאול גידל את בנם, צייר ובישל, לילי פרנסה את המשפחה בעבודתה כמורה לפסנתר. הן לילי והן פאול טיפחו קשרי ידידות רבים עם אמנים אחרים, ומכתביה וכתביה של לילי מספקים תובנות על חייהם של בני זמנם בעולם האמנות.  

כאשר פאול קלה גויס לצבא הגרמני במהלך מלחמת העולם הראשונה, לילי דאגה שיוצב בתפקיד בעורף. באותה תקופה המשיכה לפרנס את משפחתה כמוזיקאית קאמרית וכמורה לפסנתר בוויימאר. רק לאחר שבעלה החל לעבוד בבאוהאוס בשנת 1921, התאפשר לה להתמקד יותר בבריאותה, שנפגעה במהלך השנים הקודמות.

בתקופת המשטר הנאצי היא ארגנה את הגירת משפחתה לשווייץ בשנת 1933. זמן קצר לאחר מכן חלה פאול במחלה שלא אובחנה באותה עת ואף לא במשך שנים רבות לאחר מותו. המכתבים בין לילי לבין חברים, רופאים ומומחים רפואיים אפשרו לחוקרים לשחזר פרטים רבים על מהלך מחלתו.

לאחר מות בעלה בשנת 1940, היא דאגה להקמת ועדת נאמנים שתנהל את עיזבונו האמנותי, והקצתה אותו לאוספים ציבוריים בשווייץ.

כאשר בנה פליקס קלה שב מהשבי הסובייטי ב־16 בספטמבר 1946, היא לקתה בשבץ כתוצאה מ"התרגשות משמחת" עם שובו הביתה, ונפטרה כעבור ימים ספורים, ב־22 בספטמבר.

## הערות שוליים

קטגוריה:פסנתרנים גרמנים
קטגוריה:פסנתרניות גרמניות
קטגוריה:מהגרים לשווייץ
קטגוריה:גרמנים שנולדו ב-1876
קטגוריה:גרמניות שנולדו ב-1876
קטגוריה:גרמנים שנפטרו ב-1946
קטגוריה:גרמניות שנפטרו ב-1946
בתוך החממה

**בתוך החממה** (בצרפתית: **Dans la serre***)* הוא ציור שמן על בד מאת אדואר מאנה, שנוצר בשנים 1878–1879. היצירה מתארת את ז'ול גילמה ורעייתו היושבים בחממה, חלל צמחייה הצמוד לבית ומאפשר גידול צמחים בחורף. הציור משתייך לקבוצת הקומפוזיציות הדו־דמותיות שמאנה העדיף, משום שאפשרו לו לבחון מצבי דיאלוג ומתח בין דמויות בתוך סצנה מודרנית בורגנית.

## תיאור היצירה
האישה תופסת חלק ניכר משטח התמונה. לבושה וכובעה מדגישים אלגנטיות ונוכחות בורגנית, והיא בעלת חנות אופנה בפריז. ידה מונחת באגביות על גב הספסל. הגבר, ז'ול גילמה, פונה לעברה ומתכופף קלות; בשל תנוחה זו הוא נראה קטן יותר וקודקודו מתקרב לשול העליון של הבד. הוא אוחז בסיגר המתקרב לעבר ידה. גב הספסל יוצר חיץ חזותי שקוף ובעל איכות גרפית מודגשת המפריד בין הדמויות, למעט אזור הידיים שכמעט ונפגשות. מבטה של האישה מופנה ימינה, אל מחוץ למסגרת, ואילו עיניו של הגבר אינן נראות בבירור. הרקע מורכב מצמחייה ירוקה היוצרת שדה אחיד יחסית ומרחב רדוד.

## פרשנות
הציור מציג מערכת יחסים בעלת מתח פסיכולוגי הנראית כלפי חוץ מאופקת ומרוחקת. האישה משדרת ריחוק ואיפוק, בעוד הגבר מפנה אליה תשומת לב המעידה על רצון בקרבה. מוקד העניין מצוי בידיים המתקרבות, המעמידות אפשרות למגע בתוך חלל עשיר בצמחייה ובגוונים עדינים. היצירה אינה מציעה נרטיב ברור או פתרון חד־משמעי ליחסים בין הדמויות. העמימות משתקפת הן במבטים שאינם נפגשים והן בהיעדר מידע על המתרחש מחוץ למסגרת הימנית של הציור.

## מאפיינים סגנוניים והשוואות
הציור מאופיין במכחול חופשי ובטיפול צבע רופף ומהיר. הדמויות ממוקמות סמוך לפני המשטח, והקווים האנכיים של גב הספסל מדגישים את דו־הממדיות של הבד באמצעות חזרתיות קצבית. הרקע הירוק יוצר אחידות וצמצום עומק. קומפוזיציה דו־דמותית זו אפשרה יצירת סצנה דרמטית בעלת מבנה פסיכולוגי מורכב, בניגוד לנרטיבים הברורים שאפיינו את הציור האקדמי במאה ה-19. אי־הבהירות הסגנונית והנרטיבית משמשת ביטוי לעמימות ביחסים ולחוויית החיים המודרניים.

## קישורים חיצוניים

## הערות שוליים

קטגוריה:ציורים בגלריה הלאומית הישנה
קטגוריה:אדואר מאנה
קטגוריה:ציורים מהמאה ה-19
קטגוריה:ציורי שמן
קטגוריה:ציור ריאליסטי
פופ מארט

ממוזער|Pop Mart - Labubu
**פופ מארט** (באנגלית: **Pop Mart International Group Limited**; בסינית: **泡泡玛特**) היא חברת צעצועים ובידור סינית שבסיסה בבייג'ינג. החברה נחשבת לחלוצה בתחום צעצועי המעצבים (Designer Toys) ומתמחה במכירתם בפורמט של קופסה עיוורת (Blind Box).

ממוזער|Sonny Angel Collection

## היסטוריה
החברה הוקמה בשנת 2010 על ידי ואנג נינג (Wang Ning) כחנות קמעונאית למוצרי לייף-סטייל. בשנת 2015, בעקבות הצלחת מכירות של דמות יפנית בשם Sonny Angel, החליט נינג למקד את פעילות החברה בייצור עצמי של צעצועי אספנות. בשנת 2016 חתמה החברה על הסכם בלעדיות עם האמן קני וונג לייצור דמויות "מולי" (Molly), מהלך שהוביל לגידול משמעותי בהכנסותיה. בדצמבר 2020 הונפקה החברה בבורסה לניירות ערך בהונג קונג.
ממוזער|Pop Mart- Molly

## פעילות ומוצרים
המודל העסקי של פופ מארט מבוסס על שיתופי פעולה עם אמנים ליצירת קניין רוחני (IP) מקורי, לצד רישיונות ממותגים גלובליים כגון דיסני והאחים וורנר. בין הדמויות המוכרות ביותר של החברה נמנות:
* **Molly:** עוצבה על ידי קני וונג מהונג קונג.
* **[[לבובו|Labubu]]:** דמות מסדרת "The Monsters" של האמן קאסים לונג (Kasing Lung).
* **Skullpanda:** עוצבה על ידי האמנית Xiongmao.

נכון לשנת 2025, החברה מפעילה מאות חנויות ואלפי מכונות אוטומטיות (Roboshops) ברחבי העולם, עם צמיחה משמעותית בשווקים מחוץ לסין.

## ביקורת ומחלוקות
מודל הקופסה העיוורת של החברה עמד במרכזן של ביקורות ציבוריות ורגולטוריות. בינואר 2022 פרסמו הרשויות בסין הנחיות המגבילות את המכירה של קופסאות הפתעה לקטינים מתחת לגיל 8, וזאת בעקבות טענות כי המודל העסקי מעודד התנהגות המזכירה הימורים וצריכת יתר בקרב צעירים.

בנוסף, החברה ספגה ביקורת על ההשפעה הסביבתית של מוצריה, המיוצרים ברובם מפלסטיק וכוללים אריזות רבות שאינן ניתנות למחזור, וכן על תופעת הספסרות בשוק היד השנייה, שבו נמכרות דמויות נדירות במחירים הגבוהים פי עשרות מזה של מחיר המקור.

## קישורים חיצוניים

* אתר האינטרנט הרשמי של פופ מארט (באנגלית)
* הכלכלה מאחורי פופ מארט, סרטון בערוץ הוול סטריט ג'ורנל (באנגלית)

## הערות שוליים

קטגוריה:חברות צעצועים
קטגוריה:חברות סיניות
אוגדה 81

**אוגדה 81** הייתה אוגדה מרחבית במילואים שפעלה תחת פיקוד המרכז של צה"ל. האוגדה הוקמה ב-1976 ופורקה ב-2004. מפקדה היה קצין בדרגת תת-אלוף.

אוגדה 81 לא נטלה חלק מרכזי במלחמות ישראל, ועסקה בהגנה עורפית בזמני לחימה. במסגרת רפורמה פנימית בצה"ל ופירוק חטיבות ואוגדות רבות בו, פורקה האוגדה בשנת 2004.

## מפקדים

## הערות שוליים

81, אוגדה
הקונגרס ה-21 של ארצות הברית

**הקונגרס ה־21 של ארצות הברית** היה כינוס של הרשות המחוקקת של הממשל הפדרלי של ארצות הברית, שהורכב מהסנאט של ארצות הברית ומבית הנבחרים של ארצות הברית. הקונגרס התכנס בווושינגטון די. סי. מ־4 במרץ 1829 ועד 3 במרץ 1831, במהלך השנתיים הראשונות לנשיאותו של הנשיא אנדרו ג'קסון. חלוקת המושבים בבית הנבחרים התבססה על מפקד האוכלוסין של ארצות הברית משנת 1820. בשני בתי הקונגרס היה רוב לג'קסוניאנים.

## אירועים מרכזיים
[250px|שמאל|ממוזער|[השבעתו הראשונה של אנדרו ג'קסון לנשיאות ארצות הברית]]
*4 במרץ 1829: אנדרו ג'קסון הושבע לנשיא ארצות הברית השביעי.

*10–14 במאי 1830: פגישות עימות בין הממונה הזמני על העניינים (Chargé d'affaires) של צרפת בוושינגטון לבין קבוצת מנהיגים שכללה את , ויליאם ארצ'ר, רוברט אדמס, , דיקסון הול לואיס, קלמנט קומר קליי, פאוהטן אליס וג'ון מקינלי הפכו מתוחות ועוינות במיוחד. הוויכוחים החלו כאשר חברי הקונגרס הללו טענו כי צרפת חייבת לארצות הברית פיצויים על נזקים שנגרמו במהלך "המלחמה הבלתי־מוצהרת". בשלב מסוים איים תומאס הינדס על הנציג הצרפתי באקדח. לבסוף רק התערבותו של ג'ון פורסיית' מנעה תקרית דיפלומטית חמורה. זמן קצר לאחר מכן ביקש מושל וירג'יניה, ג'ון פלויד, באופן רשמי מן הנספח הכלכלי של צרפת לעזוב את וירג'יניה. אירועים אלה רמזו לעימות עתידי עם צרפת סביב אותו נושא, שעתיד היה לשלוט בפוליטיקה האמריקאית בשנת 1835, כאשר המסית המרכזי בצד האמריקאי יהיה הנשיא אנדרו ג'קסון.

*28 במאי 1830: הקונגרס של ארצות הברית העביר את חוק עקירת האינדיאנים.
*27 בספטמבר 1830: נחתם הסכם Dancing Rabbit Creek עם אומת הצ'וקטו — הסכם העקירה הראשון שנחתם לאחר חוק העקירה.

## חקיקה מרכזית
*28 במאי 1830: חוק עקירת האינדיאנים.

### חקיקה שלא נחקקה
*27 במאי 1830: הצעת חוק הדרך למייזוויל (Maysville Road Bill) — הוטלה עליה זכות וטו.

## הסכמים
*27 בספטמבר 1830: הסכם Dancing Rabbit Creek – הסכם העקירה הראשון לאחר העברת חוק עקירת האינדיאנים – נחתם עם הצ'וקטו.
*24 בפברואר 1831: הסכם Dancing Rabbit Creek הוכרז רשמית.

## סיכום מפלגתי

### סנאט

### בית הנבחרים

## מנהיגות

### סנאט
* נשיא: ג'ון קלהון (J)
* נשיא זמני: סמואל סמית' (J)

### בית הנבחרים
* יו"ר: אנדרו סטיבנסון (J)

## קישורים חיצוניים

## ביאורים

21
חיסון הטרולוגי

זריקת דחף הומולוגית כרוכה במתן אותו חיסון שניתן קודם לכן, בעוד שזריקת דחף הטרולוגית כרוכה במתן חיסון שונה.**חיסון הטרולוגי ראשוני-בוסט** הוא מתן של שני וקטורים או מערכות העברה **שונות** המבטאות את אותם קטעים אנטיגניים או חופפים.בהקשר של חיסונים, וקטור פירושו נשא ביולוגי שמעביר חומר גנטי לתאי הגוף, שמוביל את ההוראות (DNA או RNA) אל התאים כדי שייצרו את האנטיגן שהמערכת החיסונית תלמד לזהות. וקטורים עשויים להיות וירוס מוחלש או מנוטרל שמשמש כאריזה להעברת גנים, למשל בחיסוני אדנווירוס של אסטרהזניקה וג'ונסון אנד ג'ונסון. וקטור עשוי להיות גם ליפיד ננו‑חלקיק (LNP), נשא שומני המשמש להעברת mRNA, למשל בחיסוני פייזר ומודרנה.

חיסון הטרולוגי ראשוני‑בוסט פירושו שמקבלים שני סוגים שונים של חיסונים, או שתי שיטות העברה שונות של החיסון, אבל שניהם מציגים לגוף את אותם חלקים של האנטיגן, או חלקים דומים או חופפים, כדי לחזק את תגובת מערכת החיסון.חיסון יעיל דורש בדרך כלל יותר מחיסון אחד בתור חיסון ראשוני. באופן מסורתי, אותם חיסונים ניתנים מספר פעמים כחיסונים הומולוגיים. ממצאים חדשים מצביעים על כך שניתן לבצע חיסון ראשוני עם סוגים שונים [הטרולוגיים] של חיסונים המכילים את אותם אנטיגנים. במקרים רבים חיסון ראשוני הטרולוגי כזה יכול להיות אימונוגני יותר מחיסון ראשוני הומולוגי.

## לקריאה נוספת

* 
* 
* 


## קישורים חיצוניים
* יעילותם של חיסונים הטרולוגיים והומולוגיים לקורונה, באתר הרוקחות Pharmaline

## הערות שוליים

קטגוריה:חיסונים
קטגוריה:חיסונים נגד COVID-19
שיאון (עקרב)

**שִׂיאוֹן**** (שם מדעי: *Aegaeobuthus*) הוא סוג של עקרב ממשפחת העקצניים (*Buthidae*).

## טקסונומיה
ממוזער|''Mesobuthus gibbosus'' אוכל עקרב מהמין ''Euscorpius avcii''
הסוג תואר על ידי קובאריק (2019) כדי להתאים לקומפלקס טקסונים שנכלל בעבר בסוג מזובותוס (*Mesobuthus*). הוא נוסד על מנת לשקם את המונופיליטיות של הסוג, לאחר שניתוח מורפולוגי הראה הבדלים ברורים. המין הטיפוסי בסוג הוא *Buthus gibbosus* Brullé, 1832.

### מינים
ישנם ארבעה מינים מוכרים בסוג כיום:

* *Aegaeobuthus cyprius* (Gantenbein & Kropf, 2000)
* *Aegaeobuthus gallianoi* (Ythier, 2018)
* *Aegaeobuthus gibbosus* (Brulle, 1832)
* *Aegaeobuthus nigrocinctus* (אהרנברג, 1828) - שיאון שחור-קו
** תת-המין *Aegaeobuthus nigrocinctus bishri* (Lourenco, 2020)

## קישורים חיצוניים

## הערות שוליים

קטגוריה:עקצניים
קטגוריה:בעלי חיים שתוארו ב-2019
אורי תובל

**אורי תובל** (נולד ב-5 בינואר 1974) הוא עיתונאי, משנה לעורך מגזין "תלם", בעבר עיתונאי ועורך ב"הארץ" וב"כלכליסט" ומפתח בינה מלאכותית.

## ביוגרפיה
נולד בירושלים לרותי ולמרדכי "מוטי" תובל. אביו נהרג במלחמת יום הכיפורים כאשר אמו הייתה בהריון. גדל ביקנעם עילית.

בתיכון למד בבית הספר הריאלי בחיפה. בצבא שירת כקצין בחיל המודיעין.

ב-2001 סיים לימודי תואר ראשון במדעי המחשב ובפסיכולוגיה באוניברסיטה העברית בירושלים. לאחר מכן למד מספר שנים בבית הספר לקולנוע סם שפיגל ולתואר שני בסוציולוגיה של החינוך באוניברסיטה העברית.

## קריירה
בין 2001 ל-2006 עבד כמורה למדעי המחשב ולמתמטיקה וכמחנך בתיכון שליד האוניברסיטה בירושלים.

בין 2006 ל-2012 עבד בעיתון "הארץ", בין היתר כעורך העמוד הראשון וכסגן עורך "מוסף הארץ". ב-2012 היה ממובילי המאבק של עיתונאי "הארץ" נגד תוכנית פיטורים רחבה בעיתון. במקביל היה חבר הנהלת אגודת העיתונאים בתל אביב מטעם עיתונאי "הארץ". ב-2013 שימש לזמן קצר כמרכז המקצועי של האגודה.

בין 2014 ל-2018 עבד בעיתון "כלכליסט", בין היתר ככתב פוליטי, ראש דסק ועורך מדור נדל"ן.

בין 2019 ל-2023 עבד כמפתח בינה מלאכותית בחברת DSPG.

החל מ-2023 משמש תובל כעורך משנה של מגזין "תלם", כתב עת פוליטי-אינטלקטואלי של קרן ברל כצנלסון. במסגרת תפקידו כותב תחקירים, מראיין ומנחה פודקאסטים בנושאים פוליטיים, חברתיים וביטחוניים. פרסם טורים גם ב"העין השביעית".

כתיבתו של תובל מתמקדת בניתוח ביקורתי של המערכת הפוליטית, הביטחונית והחברתית בישראל, בדגש על שחיקת הנורמות הדמוקרטיות תחת ממשלות בנימין נתניהו. תובל מרבה לעסוק בפרשות שחיתות וניגוד עניינים בלשכת ראש הממשלה, ובראשן פרשת קטרגייט ופרשת הדלפת המסמכים המסווגים, תוך טענה לפגיעה בביטחון המדינה לטובת אינטרסים פוליטיים וזרים. בנוסף, הוא מנתח סוגיות אסטרטגיות כגון ניצול הממשלה את המלחמה בחמאס לשינוי אופייה של המדינה ולהחלשת המחנה הליברלי (מה שהוא מכנה כ"מלחמת אזרחים באמצעות שליח"), הכישלון בבלימת הגרעין האיראני, עליית הימין הקיצוני בהובלת איתמר בן גביר ותופעת פשיעה בחברה הערבית בישראל.

### פרשת משפחת פרץ
ב-2010 צוטט תובל כמי שכינה את משפחתה של מרים פרץ, אימו של רס"ן אלירז פרץ שנפל בקרב, "ג'יהאדיסטים ופשיסטים", אמירה שעוררה ביקורת ציבורית. תובל יצר קשר עם מרים פרץ, התנצל בפניה והם נפגשו מספר פעמים. בראיון לשבועון "עולם קטן" הגנה פרץ על תובל ואמרה כי הוא "צדיק" וכי "הוא בן הארץ הזאת, הוא מאמין בזכותנו על הארץ הזאת... במקום שאורי עומד, הרבה אנשים מהארץ הזאת לא יכולים לעמוד". תובל הביע תמיכה בבחירתה של פרץ לנשיאת המדינה.

## חיים אישיים
היה נשוי לחברת הכנסת תמר זנדברג, נישואים אשר הסתיימו ב-2008. לזוג נולדה בת אחת.

נשוי למיכל פלד-פליישר, וממנה הוא אב לבת ובן. מתגורר בתל אביב.

תובל מגדיר את עצמו כחילוני.

## קישורים חיצוניים

* מאמרי אורי תובל באתר תלם
* 
* אורי תובל, "התקשורת לא מציגה את הפרשה בצורה נכונה" - ספיישל קטרגייט בפודקאסט תלם, 19 באוקטובר 2025
* אורי תובל, פרשת קטארגייט כפי שלא תשמעו בשום מקום אחר, 2 בינואר 2026

* אורי תובל, נאום בנושא חקירת קטארגייט בהפגנה בכיכר הבימה בתל אביב, 14 בפברואר, 2026
* חדשות הדמוקרטיה - ראיונות בימי מלחמה עם אורי תובל, אור-לי ברלב, 10 במרץ 2026

## הערות שוליים

קטגוריה:עיתונאים ישראלים
קטגוריה:עורכים ישראלים
קטגוריה:בוגרי בית הספר הריאלי
קטגוריה:פרשת הקשר בין לשכת נתניהו לממשלת קטר
קטגוריה:פרשת הדלפת המסמכים המסווגים לעיתון בילד
קטגוריה:ישראלים שנולדו ב-1974
חסת הגבעול

**חסת הגבעול** (שם מדעי: *Lactuca sativa var. augustana*), המכונה גם **חסה סינית** היא זן של חסה המגודל בעיקר לשם הגבעול העבה שלה, וכן העלים הצעירים. לאחר קילוף הקליפה הסיבית, חלקו הפנימי של הגבעול נאכל נא, מותסס או מבושל, כרכיב פופולרי במטבח הסיני.

## היסטוריה
מקורה באזור הים התיכון, ובסביבות השנים 600–900 לספירה (שושלת טאנג) היא הובאה לאזור סין.

## קישורים חיצוניים

קטגוריה:המטבח הסיני
קטגוריה:המטבח הטאיוואני
ג'ים פרי

**ג'ים פרי** (באנגלית: **Jim Perry**, נולד ב-1933) הוא מנחה טלוויזיה קנדי.

## ביוגרפיה
פרי נולד בנובה סקוטיה וגדל בארצות הברית, אביו היה מוזיקאי, הוא שיחק כדורסל, עקב גובהו הצמידו לו את הכינוי "ג'ים הגדול"  "Big Jim". הוא למד באוניברסיטת פנסילבניה. 

הוא הגיש את שעשועון הטלוויזיה "Definition" המבוסס על המשחק איש תלוי. בארצות הברית הגיש את התוכנית "Card Sharks" במסגרתה המתמודדים מנסים לחזות תוצאות סקרים במטרה לשלוט על שורת קלפי משחק ולקבוע אם הקלף הנמשך הבא הוא גבוה או נמוך יותר, ואת שעשועון הידע כללי "Sale of the Century".

הוא פרסם שני ספרים העוסקים במודעות עצמית. הוא נישא ונולדו לה בן ובת.

## קישורים חיצוניים

* 

קטגוריה:מנחי טלוויזיה קנדים
קטגוריה:ילידי 1933
קטגוריה:נפטרים ב-2015
הקונגרס ה-22 של ארצות הברית

**הקונגרס ה-22 של ארצות הברית** היה מושב של הרשות המחוקקת של הממשל הפדרלי של ארצות הברית, שהורכב מהסנאט של ארצות הברית ומבית הנבחרים של ארצות הברית. הקונגרס התכנס בוושינגטון די. סי. מ־4 במרץ 1831 עד 3 במרץ 1833, במהלך השנה השלישית והרביעית לנשיאותו של הנשיא אנדרו ג'קסון. חלוקת המושבים בבית הנבחרים התבססה על מפקד האוכלוסין של ארצות הברית משנת 1820. בשני הבתים היה רוב לג'קסוניאנים.

## אירועים מרכזיים
*28 בדצמבר 1832: סגן הנשיא ג'ון קלהון התפטר – סגן הנשיא של ארצות הברית הראשון שעשה זאת.
*
*

## חקיקה מרכזית
*14 ביולי 1832: חוק המכס של 1832
*2 במרץ 1833: חוק המכס של 1833 (פשרת המכס)
*2 במרץ 1833: חוק הכוח (Force Bill)

## סיכום מפלגתי
### סנאט

### בית הנבחרים

## מנהיגות
[ממוזער|שמאל|175px|נשיא הסנאט<br>[ג'ון קלהון]]

### סנאט
* נשיא: ג'ון קלהון (J), התפטר ב-28 בדצמבר 1832. לאחר מכן נותר פנוי
* נשיא זמני:
** סמואל סמית' (J), נבחר ב-5 בדצמבר 1831
** ליטלטון וולר טאזוול (J), נבחר ב-9 ביולי 1832
** יו לוסון וייט (J), נבחר ב-3 בדצמבר 1832

### בית הנבחרים
* יו"ר: אנדרו סטיבנסון (J)

## קישורים חיצוניים

22
סבאטופלוק פוליאק

**סבאטופלוק פוליאק** (בצ'כית: **Svatopluk Poljak**; נודע גם בשם **Sváťa Poljak**; 9 באוקטובר 1951 – 2 באפריל 1995) היה מתמטיקאי צ'כי, שנודע בעבודתו בתחום המתמטיקה הבדידה ואופטימיזציה קומבינטורית.

## ביוגרפיה
פוליאק נולד בפראג, צ'כוסלובקיה (כיום בצ'כיה). בשנת 1980 קיבל תואר דוקטור במתמטיקה מאוניברסיטת קארל בפראג, בהנחיית זדנייק הדרלין וירוסלב נֶשֶטְרִ'יל. לאחר השלמת הדוקטורט מונה למשרה במחלקה לחקר ביצועים באוניברסיטה הטכנית הצ'כית בפראג. בשנת 1986 שב לאוניברסיטת קארל לתפקיד חוקר בכיר במחלקה למתמטיקה שימושית. במהלך תקופתו באוניברסיטת קארל הוזמן לביקורים אקדמיים ממושכים בקיוטו, ניו ברנזוויק, פריז, בון וטאיפיי. הוא זכה במלגת הומבולדט לשהייה בת 18 חודשים בבון. בשנת 1994 התמנה לפרופסור למתמטיקה באוניברסיטת פסאו.

ב־2 באפריל 1995 נהרג פוליאק בתאונת דרכים בדרכו מבית הקיץ שלו בכפר נובה הוטה (Nové Hutě) אל פראג.

## תרומה מדעית
פוליאק תרם בתחומים מגוונים של מתמטיקה בדידה, ובהם תורת המטרואידים, תורת השידוכים, בעיות חתך מקסימלי וקבוצה יציבה, תורת הספקטרום של גרפים, רלקסציות קמורות ופוליהדרליות, תכנון חיובי למחצה, ובעיות נוספות הקשורות לתכנון ליניארי בשלמים. עבודתו המוקדמת כללה גם תרומות לתאוריה של רשתות נוירונים. במהלך הקריירה שלו פרסם למעלה מ־90 מאמרים מדעיים. בין שותפיו לכתיבה נמנים דניאל טורז'יק, וויטייך רודל, מרטין לבל, מוניק לורן, פרנץ רנדל, ירוסלב נֶשֶטְרִ'יל, ז'ולט טוזה, ואלש פולטר.

## הכרה והנצחה
* הספר *Handbook of Semidefinite Programming: Theory, Algorithms, and Applications*, שיצא לאור בשנת 2000, הוקדש לזכרו.
* בשנת 2025 נוסדה באוניברסיטת פסאו סדרת הרצאות שנתית בשם "Poljak Lecture" לכבודו.

## קישורים חיצוניים

## הערות שוליים

קטגוריה:בוגרי אוניברסיטת קארל בפראג
קטגוריה:נפטרים ב-1995
קטגוריה:ילידי 1951
קטגוריה:מתמטיקאים צ'כים
שושנה (סרט)

**שושנה** (**Shoshana**) הוא סרט ביוגרפי בריטי משנת 2023 בבימויו של מייקל וינטרבוטום , עם אירינה סטרשנבאום, דאגלס בות' והארי מלינג בתפקידים הראשיים.
העלילה מתרחשת בארץ ישראל בתקופת המנדט בשנים 1938 - 1944 ומתרכזת בעיקר בסיפור האהבה של שושנה בורוכוב לקצין המשטרה הבריטי תומס וילקין. שביחד עם עמיתו ג'פרי מורטון, ניהל פעולות רדיפה נגד אברהם שטרן.

צילומי הסרט נערכו במחוז פוליה באיטליה. הסרט דובר עברית, אנגלית, רוסית וערבית והשחקנים הם ישראלים, בריטיים, איטלקים ורוסים.

בתחילת הסרט ובסיומו מוקרנים יומני חדשות מכניסת גנרל אלנבי לירושלים ב-1917 עד הורדת הדגל הבריטי בנמל חיפה ב-1948.

## תקציר העלילה
במרכז העלילה נמצא רומן האהבה בין שושנה בורוכוב לקצין הבולשת הבריטית תומאס וילקין. שושנה היא חברה בארגון ההגנה ומשתתפת בפעילות הארגון כמו הקמת קיבוץ במסגרת חומה ומגדל. היא גרה עם אימה ואחיה המתנגדים ליחסיה עם וילקין. יחסים אלה יודעים עליות ומורדות בהתאם למצב המאבק בין ההגנה לשלטונות המנדט. לא ידוע מה היה בדיוק טיב היחסים האלה אבל בסרט מתוארות סצנות מין של הזוג הזה.

בסרט משוחזרת פרשת העלאתו לגרדום של שלמה בן יוסף לאחר שעמד בראש התקפה על אוטובוס נוסעים ערביים ב-1938. בסרט מתוארת גם פרשת מעצרו של בנימין זרעוני, ועינויו על ידי הקצין הבריטי רלף קרנס שחוסל אח"כ בפיצוץ מוקש של אצ"ל.

במרכז העלילה נמצא הקצין ג'פרי מורטון שמגיע לארץ ישראל בתקופת המרד הערבי ופועל בנמרצות בשיטות דרסטיות לדיכוי המרד הערבי בנפת ג'נין. לאחר הצטיינותו הוא מועבר למטה הבולשת בתל אביב ופועל בעזרת מלשין נגד ארגון ההגנה בחשיפת סליק צבאי בקיבוץ עין החורש למרות שוילקין מביע את חוסר רצונו לפעול נגד ההגנה.

מטרתם העיקרית של וילקין ומורטון היא לתפוס את אברהם שטרן (יאיר).  בסרט משוחזרת סצנת המאסר של שטרן  ב-31 באוגוסט 1939. הם שוחררו ב-1940 לאחר שאצ"ל הסכים להפסיק זמנית את המלחמה בבריטים ומשוחזר הוויכוח בין "יאיר" ודוד רזיאל על המשך המלחמה בבריטים שבעקבותיו אירע הפילוג והקמת לח"י.

משוחזרת הפעולה הכושלת של לח"י ברחוב יעל 8 בו נהרג הקצין היהודי שיף, שוד בנק אפ"ק ע"י יהושע בקר וכן פריצתם של הבריטים לדירה ברחוב דיזנגוף 30 בה נרצחו אברהם אמפר וזליג זק ונפצעו משה סבוראי ויעקב לבשטיין.

המקור לחשיפת מקום מחבואו של אברהם שטרן ("יאיר") לא ברור עד היום. הסרט נוקט בדעה כי שוטר בריטי האזין לשיחה בין יעקב סבוראי לאימו של יעקב אליאב בבית החולים בו אושפז לאחר פציעתם ברחוב דיזנגוף 30. בשיחה זו, לפי הסרט, פלט סבוראי את מקום המחבוא של "יאיר". משוחזרת גם סצנת גילויו של שטרן בתוך ארון בגדים ברחוב מזרחי ב' 8 ורציחתו אח"כ ע"י מורטון.

לח"י ניסה להתנקש במורטון כשנסע במכונית עם אשתו אליס אך הם ניצלו.

לבסוף משוחזרת ההתנקשות בחייו של וילקין בירושלים. שושנה מקבלת זאת בכאב אך מתגברת על כך ומשתתפת כלוחמת במסגרת ההגנה.

## צוות השחקנים

## קישורים חיצוניים

*קדימון לשושנה, באתר יוטיוב
*שושנה, באתר אידיבי
*ראיון עם הבמאי, באתר יוטיוב
*שושנה (סרט), באתר יוטיוב

קטגוריה:סרטי 2023
קטגוריה:סרטים בריטיים
קטגוריה:סרטים באנגלית
קטגוריה:סרטים בעברית
קטגוריה:סרטים ביוגרפיים בריטיים
קטגוריה:סרטים תקופתיים
קטגוריה:סרטי דרמה היסטורית
קטגוריה:המנדט הבריטי בתרבות
Morning Has Broken

"**Morning Has Broken**" (בעברית: "**הבוקר הפציע**") הוא מזמור נוצרי שנכתב על ידי הסופרת האנגלית אלינור פרג'ן, ופורסם לראשונה בשנת 1931.

השיר התפרסם בגרסה שיצר המוזיקאי וזמר הפולק הבריטי קט סטיבנס מתוך אלבומו "Teaser and the Firecat" שיצא ב-1971. השיר הגיע למקום השישי במצעד הבילבורד הוט 100 האמריקאי, למקום הראשון במצעד המוזיקה הקלה ב-1972 בארצות הברית ולמקום הרביעי במצעד RPM הקנדי.

## מיקומי שיא במצעדים

## מכירות

## גרסאות נוספות
השיר הוקלט על ידי אמנים רבים נוספים, ביניהם המשחרים החדשים, ג'ודית דרהאם, סטיבן קרטיס צ'פמן, ג'ודי קולינס, מייקל קארד, פלויד קריימר, דנה, ניל דיימונד, אורלה פאלון, ארט גרפונקל, אלן גרין, אסתר עופרים, דליה לביא, ג'ו לונגת'ורן, ג'וי ודניוס, אנני-פריד לינגסטד (2010), ננה מושקורי, אהרון נוויל, קני רוג'רס והמהדורה הראשונה, דמיס רוסוס, היילי וסטנרה, רוג'ר ויטאקר, ועוד.

###### גרסאות בעברית
* "**שחר הפציע**" בביצוע מיכל טל, למילים של רחל שפירא (1974)
* "**הזמן למעלה**" בביצוע אלי זמיר, למילים של מאיה איטן (2018)
* "**בוקר הפציע**" בביצוע רילי ווילו, למילים של רילי ווילו (2019)

## קישורים חיצוניים

* 20px "Morning Has Broken", באתר המוזיקה Discogs
* 30px "Morning Has Broken", באתר המוזיקה Genius
* 20px "Morning Has Broken", באתר המוזיקה Spotify
* 44px "Morning Has Broken", באתר המוזיקה אפל מיוזיק
* 20px "Morning Has Broken", באתר המוזיקה Musixmatch
* 20px "Morning Has Broken", באתר המוזיקה SoundCloud
* "Morning Has Broken", באתר המוזיקה SecondHandSongs

## הערות שוליים

קטגוריה:שירים באנגלית
קטגוריה:שירי קט סטיבנס
קטגוריה:סינגלים בהוצאת איילנד רקורדס
קטגוריה:שירי אסתר עופרים
קטגוריה:שירים על בוקר
קטגוריה:שירי דת נוצריים